ఒక్కరోజులో 280కోట్ల డాలర్లు!
ఆలిబాబా ఛైర్మన్‌ సంపదలో అనూహ్యవృద్ధి
ముంబయి,జూన్‌11: చైనా ఇ-కామర్స్‌ దిగ్గజం ఆలిబాబా ఛైర్మన్‌ జాక్‌మా నికరసంపద విలువలు ఒక్కరోజులో 2.8 బిలియన్‌ డాలర్లు అంటే 280 కోట్ల డాలర్లు పెరిగిపోయాయి. ఆలిబాబాగ్రూప్‌ హోల్డింగ్స్‌ అమ్మకాల వృద్ధి ప్రతి మార్కెట్‌నిపుణుల అంచనాల ను పెంచేసింది. చైనా ఆర్థికవృద్ధి మందగించినా జాక్‌మా మాత్రం ఆర్ధికవృదిధలో దూసుకుపోతు న్నారు. 52ఏళ్ల జాక్‌మా ఆసియాలోనే సంపన్న పారిశ్రామికవేత్తగా నిలిచారు. ప్రపంచంలో 14వ సంపన్నునిగా నిలిచారు. బ్లూంబర్గ్‌ బిలియనీర్స్‌ సూచి ప్రకారం ఆయన సంపద విలువలు ఈ ఏడాది 8.5బిలియన్‌ డాలర్లు పెరిగి మొత్తం 41.8 బిలియన్‌ డాలర్లకు చేరాయి. ఈ ఏడాది ఇకామర్స్‌ సంస్థ రాబడుల్లో 45-49శాతం వృద్ధి కనిపించడం తో పెట్టుబడులు కూడా మరింతగా వచ్చాయి. ఆలి బాబాషేర్లు13శాతంపెరిగాయి.
ఆలిబాబా, టెన్సెంట్‌ హోల్డింగ్స్‌ ఆన్‌లైన్‌ షాపింగ్‌, సోషల్‌ మీడియాను శాసిస్తున్నాయి. క్లౌడ్‌కంప్యూటింగ్‌ సేవల్లో కూడా ప్రవేశించి మ్యూజిక్‌, వీడియోస్ట్రీమింగ్‌సేవల్లో ఎక్కువ ఉన్నాయి. ఆలిబాబా డిజిటల్‌ వ్యాపార ప్రకటనల్లో వ్యయాన్ని సైతం పెంచింది. ఒక అంగ్ల భాష ఉపాధ్యాయుడైన జాక్‌మాప్రస్తుతం ఆలిబాబా ఛైర్మన్‌గా ఉన్నారు. ప్రపంచంలోనే అతిపెద్దఆర్థిక వ్యవస్థలున్న కంపెనీల్లో 22వ సంస్థగా నిలిచింది. అర్జంటైనా దేశ ఆర్థికవ్యవస్థకు కొంచెం తక్కువగా నిలిచింది. ఆలిబాబా పదేళ్ల ప్రణాళికలను సవరిం చారు. 2036 కల్లా మరింత వృద్ధిని సాధిస్తామని చెప్పారు. ప్రస్తుతం ప్రపంచ బిలియనీర్లలో మొదటి స్థానం బిల్‌గేట్స్‌కు 89.5 బిలి యన్‌ డాలర్లతో ఉంది.
అమె జాన్‌ జెఫ్‌బిజోస్‌ రెండోస్థానం లో 86.5బిలియన్‌ డాలర్లు, అమాన్సియో ఓర్టెగా 84.8 బిలియన్‌ డాలర్లు, వారెన్‌ బఫెట్‌ 75 బిలియన్‌ డాలర్లు, మార్క్‌జుకర్‌బెర్గ్‌ 66 బిలియన్‌ డాలర్లు, కార్లోస్లిమ్‌ 61.5 బిలియన్‌ డాలర్లు, బెర్నా ర్డ్‌ ఆర్నాల్ట్‌ 52.2 బిలియన్‌ డాలర్లు, ల్యారిపేజ్‌ 49.4 బిలియన్‌ డాలర్లు, సెర్గిబ్రిన్‌ 48.3బిలియన్‌ డాలర్లు, ల్యారి ఎల్లిసన్‌ 47.9 బిలియన్‌డాలర్లు, ఛార్లెస్‌ కోచ్‌ 47.3 బిలియన్‌ డాలర్లు, ఇగ్వార్‌ కాంప్రాడ్‌ 43.8 బిలియన్‌ డాలర్లు, జాక్‌మా 41.8 బిలియన్‌ డాలర్లుతో అత్యంత సంపన్నులుగా నిలిచారు. వీరంతగా విభిన్నరంగాల్లోను, టెక్నాలజీ, వినియోగరంగం, పారిశ్రామికరంగం, రిటైల్‌ రంగాల్లో అనూహ్యంగా సంపదను వృద్ధిచేసారు.